
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE

 DISCIPLINĂ ŞI IMUNITĂŢI


	           Bucureşti, 31.10.2017
                  Nr. 4c-11/1258


                                                                                        P.L.x 537/2016                                                                                                                                                                                                            
BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL asupra Proiectului de Lege pentru completarea art.999 din Legea nr.134/2010 privind Codul de procedură civilă, trimis spre dezbatere în fond, Comisiei juridice, de disciplină şi imunităţi cu adresa nr. PL-x 537 din 7 noiembrie 2016. 
                  În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE, 
Eugen NICOLICEA

     RAPORT  
asupra Proiectului de Lege pentru completarea art.999
 din Legea nr.134/2010 privind Codul de procedură civilă
În temeiul dispoziţiilor art.95 din Regulamentul Camerei Deputaţilor, republicat, cu modificări și completări, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru completarea art.999 din Legea nr.134/2010 privind Codul de procedură civilă, trimis cu adresa nr. PL-x 537 din 7 noiembrie 2016.
Senatul în calitate de primă Cameră sesizată a adoptat iniţiativa legislativă în condiţiile art. 75 alin. (2) teza a III-a din Constituţia României.
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificări și completări, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă prin avizul nr.427 din 4 mai 2016.

Guvernul prin punctul de vedere transmis în data de 28.07.2016, precum și 4 aprilie 2017 precizează că nu susţine  adoptarea propunerii legislative. De asemenea, Consiliul Superior al Magistraturii prin adresa nr.11262 din 1.07.2016 a transmis un aviz negativ asupra inițiativei legislative. 

Comisia pentru drepturile omului, culte și problemele minorităților naționale a avizat negativ inițiativa legislativă.
Proiectul de lege are ca obiect de reglementare completarea art.999 din Legea nr.134/2010 privind Codul de procedură civilă, cu un alineat nou, alin.(5), potrivit căruia „ordonanţa preşedinţială care are ca obiect cererea de integrare în domiciliul comun al soţiei sau soţului, cu sau fără copii, va fi dată în termen de maxim 2 zile lucrătoare de la data cererii depuse în instanţă”.
În conformitate cu prevederile art. 61 din Regulamentul Camerei Deputaţilor, republicat, cu modificări și completări, membrii Comisiei juridice au examinat această iniţiativă legislativă în şedinţa din 31 octombrie 2017. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 
În urma examinării iniţiativei legislative, a expunerii de motive, a avizului Consiliului Legislativ, a punctelor de vedere transmise de Guvern, membrii Comisiei juridice, de disciplină şi imunităţi au hotărât, cu majoritate de voturi, respingerea proiectului de Lege pentru completarea art.999 din Legea nr.134/2010 privind Codul de procedură civilă.
În raport cu obiectul şi conţinutul său, proiectului de lege face parte din categoria legilor organice. 

	PREŞEDINTE,
Eugen NICOLICEA
	          SECRETAR,

Costel Neculai DUNAVA


Consilier parlamentar,
Silvia Olaru

